# Brezel Iran (2026)

Bombezadennoù israelat ha stadunanat war Iran e 2026

oberiadur brezel, air offensive, warfare and armed conflicts, crime of aggression| Rann eus | Middle Eastern crisis (2023–present), Iran–Israel conflict  |
| Stad | Iran  |
| Raklec'hiet gant | brezel etre Iran hag Israel  |
| Deiziad | 2026  |
| Deiziad kregiñ | 28 C'hwevrer 2026  |
| Istor | timeline of the 2026 Iran war  |
| Bukenn | Iran  |
| Agent of action | Israel, Stadoù-Unanet  |
| Oberour | Israel, Stadoù-Unanet  |
| Roll elfennoù | list of attacks during the 2026 Iran war  |

  Eus Wikidata
Prezidant ar Stadoù-Unanet, Donald Trump, o kemenn deroù an oberiadurioù milourel en Iran, d'an 28 a viz C'hwevrer 2026.
**Brezel Iran** (pe **Brezel Ramadan**) a zo un oberiadur brezel kevredet stadunanat-israelat kroget d’an 28 a viz C’hwevrer 2026 a-enep Iran. An oberiadur, a zo anvet **Leon krozus** (hebraeg : מִבְצַע שְׁאָגַת הָאֲרִי, *Mivtsá She'agát Ha'ar*í) gant Israel hag **Oberiadur fulor meurdezus** (saozneg : *Operation Epic Fury*) gant Departamant Difenn ar Stadoù-Unanet,. Sevenet e oa bet evit lazhañ pennoù uhelañ Iran, politikourien, pennoù an nerzhioù difenn ha savadurioù. An dagadenn a oa bet savet ivez gant ar c'hoant da lazhañ ar penn-uhel Ali C'hamenei.

Aozadur ar Broadoù Unanet ha meur a vro all ha n'int ket o kemer perzh en oberiadur o deus embannet e oant a-enep an tagadennoù kentañ dre ma tegasont dizurzh er rannved; reoù all a zo savet a-enep tagadennoù digoll Iran war broioù kevredet gant ar Stadoù-Unanet en tolead.

An dud a gav abeg en oberiadur a embann eo bet un torr lezennel hervez ar Gwir stadunanat hag un torr d'ar souvereniezh iranian hervez ar gwir etrebroadel.. Pennoù trumpour eus ar gouarnamant o deus klemmet e oa bet embannet gant izili eus ar Pentagon ne oa bet titour ebet e oa Iran o vont da dagañ ar Stadoù-Unanet a-raok an oberiadur brezel, en desped d'o c'hemennadennoù.

Pal an oberiadenn eo distrujañ barregezhioù nukleel danvezel Iran hag aesaat fin ar renad iranat.

## Kenarroud

E miz Even 2025 e oa bet taget Iran gant Israel evit lakaat fin d'ar programm nukleel iranat. D'an 22 a viz Even ez ae ar Stadoù-Unanet d'ar brezel o vombeziñ staliadurioù nukleel iranat. Un harz-tennañ a voe sinet tri devezh goude.

E fin miz Kerzu 2025 hag e miz Genver 2026 e tarzhas manifestadegoù en Iran, a c'halve peurgetket da lakaat un termen d'ar Republik Islamek. Gant gouarnamant Iran e voe gwasket taer ar manifestadegoù-se, ma varvas miliadoù a dud. En ur respont d'ar moustrerezh-se e kondaone ar Stadoù-Unanet ar renad islamek hag e krogent da vodañ o nerzhioù milourel er Reter-Kreiz e mizioù Genver ha C'hwevrer 2026 evit en em brientiñ d'un oberiadenn en Iran.

E miz Genver 2026, pennoù Europa hag ar Stadoù-Unanet o devoa embanent e oa Washington o c'houlenn groñs tri zra da Iran, unan anezho e oa paouez da viken gant pinvidikaat uraniom.

Melestradurezh Trump he doa embannet e miz C'hwevrer 2026 e oa adkroget Iran gant ur program nukleel hag e oa o tiorren misiloù gant un hirder tennañ a c'hellje reiñ an tu dezho da dizhout ar Stadoù-Unanet. D'ar 27 a viz C'hwevrer 2026, Ajañs etrebroadel an energiezh atomek en doa dizoloet e oa bet kuzhet gant Iran uraniom pinvidikaet uhel en ur savadur kuzh ha na oa ket bet tizhet gant ar bombezadennoù a oa bet war ar vro diagent, hag ouzhepnnet e oa bet gant an ajañs ne c'helle ket bezañ sur e oa eus ar programm nukleel iranat unan "peoc'hus nemetken" rak nac'het e oa bet dezhi ensellañ al lec'h Hervez ur vammenn stadunanat dianav, Trump en doa aotreet an dagadenn goude ma vije bet kelaouet e oa prest Iran da dennañ misiloù war palioù stadunanat. Ar velestradurezh stadunanat n'he deus ket diskouezet prouennoù anat e oa Iran o vont da glask tizhout palioù er Stadoù-Unanet a-raok an dagadenn, hag ur vammenn dianav er Pentagon a oa bet o kemenn d'ar C'hendalc'h stadunanat ne oa ket bet titouroù gant ar spierezh milourel o prouiñ e oa c'hoant gant Iran da dennañ da gentañ war nerzhioù pe lec'hioù perc'hennet gant ar Stadoù-Unanet.

## Oberiadur

D'an 28 a viz C'hwevrer 2026 e kemenn ar prezidant stadunanat Donald Trump, en ur video embannet war ar rouedadoù sokial : « kroget eo an nerzhioù lu stadunanat gant obererezhioù stourm meur en Iran ». Merzet e voe tarzhadegoù e meur a gornad eus Tehran, en o zouez ar c'harter m'emañ al levier meur Ali C'hamenei o chom peurliesañ, hag ivez e-kichen palez ar prezidant hag ar C'huzul broadel evit ar surentez. Mediaoù eus Iran a ro da c'houzout ivez gwalldaolioù en Isfahan (ma'z eus ur c'hemplezh nukleel meur), Qom, Karaj, Kermanshah, Lorestan ha Tabriz

Luc'hskeudenn skignet gant departamant amerikan an Difenn o tiskouez ar fourgadenn IRIS Dena kaset d'ar strad gant un dargreizenn e Meurvor Indez.
Tsahal a ro da c'houzout tennoù fuc'helloù balistik adalek Iran war-du Israel nebeut amzer goude ma oa kroget gant ar bombezadegoù war Iran. Klevet e oa bet c'hwitellerezed-tro e Tel Aviv hag e rannvroioù eus Israel. Broioù all eus ar Reter-Kreiz, evel an Emirelezhioù Arab Unanet, Koweit, Qatar hag Arabia Saoudat a zo bet tizhet gant renad Iran, evit distrujañ ar bazennoù milourel stadunanat a zo eno.

D'ar 4 a viz Meurzh eo torpilhet ha kaset d'ar strad ar fourgadenn iranat IRIS Dena gant al lestr-spluj amerikan USS Charlotte e Meurvor Indez, er-maez da Sri Lanka. En dagadenn e voe lazhet 87 den d'an nebeutañ, 61 den aet da get ha 32 den chomet bev diwar ur skipailh 180 den. Ar c'hentañ torpilhadeg graet gant an US Navy eo abaoe 1945 ha fin an Eil Brezel-bed.

Da vintin ar 5 a viz Meurzh e voe lañset un oberiadenn war zouar gant Kurded Irak war-du Kurdistan Iran, gant harp ar Stadoù-Unanet.

## Notennoù ha daveennoù